Police say make I no appear for station again - Saraki Bukola Saraki and Kwara State govnor deny police accuse say dem get hand for Offa robbery How dem use tok am: Di executive must stop to dey harass and humiliate pipo wey dem tink say be dia political opponents Dem must obey Rule of Law and protection for all citizens by di president and those wey im appoint Make President Buhari take responsibility for di actions and decision of those im appoint Make im no dey use partia do im anti-corruption war Make di President dey accountable for di actions of those im appoint and im must dey ready to sanction those pipo wey do wetin no make sense Di goment suppose show say dem dey fight corruption well by prosecuting pipo wey dey work for dem now wey get case for dia head National Assembly go protect and preserve di Federal goment of Nigeria as we no go put mouth inside dia bizness and go prosecute those wey enta Senate cari mace run National Assembly go work with Civil Society Organisations, Trade Unions and NGOs to further deepen and protect our democracy Di president must do sometin sharperly to control unemployment and poverty for Nigeria National Assembly hereby pass vote of confidence on di Senate President and di Speaker of di House of Representatives and di entire leadership.
